### | | | | --- | --- | | | | | --- | | **Byråd** 27. juni 2017 Sagsnr. 710-2017-2298 Dok.nr. 710-2017-149193 Sagsbehandler DPHNED | | 95.                 Maja Kristoffersen på dagtilbudsområdet 2017 - 2021 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag behandle Pladsanalysen på
dagtilbudsområdet for 2017-2021.

Pladsanalysen er Favrskov Kommunes centrale redskab til at
styre og tilpasse kapaciteten på dagtilbudsområdet. Formålet med analysen er at
sikre, at pasningsgarantien fortsat kan overholdes.

Analysen vurderer behovet for dagtilbudspladser over en
femårig periode for 2017-2021. Behovet vurderes med udgangspunkt i den seneste
pasningsprognose for kommunens 0-6-årige børn.

Der har igennem de seneste år været et markant fald i
børnetallet. På 0-2-års området er der fra 2010 til 2017 sket et fald på 309
børn fra 1.867 til 1.558. Dog er udviklingen på 0-2-års området nu vendt, og
der er fra 2016 til 2017 sket en stigning på 68 børn fra 1.490 til 1.558. På
3-6-års området har faldet i perioden 2010 til 2017 været på 408 børn fra 2.851
til 2.443.

På 0-2-års området forventes nu at mangle 40 pladser i 2017
stigende til en forventet mangel på 86 pladser i 2021. Manglen på pladser
varierer på tværs af kommunens geografiske områder. Manglen på pladser skyldes,
at der er født flere børn end forventet, og at det er vanskeligt at rekruttere
et tilstrækkeligt antal dagplejere.

Byrådet vedtog 24. juni 2014, at tilpasninger af 0-2-års
pladser som udgangspunkt sker ved reduktion eller udvidelse af pladser i
dagplejen - dog således, at der etableres vuggestuepladser, hvis det ikke er
muligt at rekruttere tilstrækkeligt med dagplejere.

Der er områder, hvor det pt. ikke er muligt at rekruttere et
tilstrækkeligt antal dagplejere, og der er derfor merindskrevet i
vuggestuegrupper – primært i Hammel-, Hadsten- og Hinnerup-området.

På 3-6-års området forventes der i 2017 249 overskydende
pladser faldende til forventet 140 overskydende pladser i 2021. Det
overskydende antal pladser varierer områderne imellem. Udbredelsen af
førskoletilbuddet har forøget antallet af overskydende pladser med ca. 130
ekstra pladser.

**VURDERING**

På 0-2-års området forventes der i 2017 og 2018 et behov for
flere pladser i Hadsten, [adresse], Olivia Mikkelsen, Farre, Tejs Kristiansen, Hinnerup, [adresse] og
[adresse].

For Dorte Berg vedkommende forventes et lavere behov for kommunale
pladser end angivet i analysen, da en stor del af børnene i området indskrives
i den private institution i Vellev samt i de omkringliggende distrikter. Er der
brug for pladser anvises børnene en plads i Ulstrup, hvor der er et
overskydende antal pladser.

For at dække behovet for 0-2-års pladser forsøges der ansat
dagplejere. Der gøres allerede i dag en stor indsats for at rekruttere
dagplejere, men som tidligere nævnt er det pt. svært at rekruttere et
tilstrækkeligt antal. Børn og Skole vil derfor igangsætte en forstærket
markedsføringsindsats for at forsøge at rekruttere yderligere dagplejere. En
samlet kampagneudgift vurderes til ca. 150.000 kr. Udgiften finansieres af
overskud på kontoen for fælles formål på dagtilbudsområdet og fra overskud på
dagplejens decentrale budget.

Det er Børn og Skoles vurdering, at det selv med en
rekrutteringskampagne ikke vil være muligt at ansætte et tilstrækkeligt antal
dagplejere, som vil kunne dække hele det forventede behov for 0-2-års pladser.
Børn og Skole foreslår derfor, at der iværksættes følgende fire initiativer:

1. At der opnormeres permanent med 22 vuggestuepladser.

2. At der snarest muligt etableres 12 vuggestuepladser i [adresse]
[adresse] i Hinnerup.

3. At der oprettes 8 vuggestuepladser i [adresse] i [adresse].

4. At der oprettes 12 vuggestuepladser i [adresse].

For at imødekomme det yderligere behov for 0-2-års pladser
foreslår Børn og Skole, at der i Hadsten, [adresse], og Hinnerup opnormeres
permanent med vuggestuepladser på følgende vis: 6 pladser i [adresse]
Conny Bach, 3 pladser i [adresse], 4 pladser i [adresse], 1
plads i [adresse], 4 pladser i [adresse] samt 4 pladser
i [adresse]. Disse 22 opnormeringer kan ske uden, at det påvirker
kapaciteten på 3-6-års området.

Det aktuelle behov for 0-2-års pladser i Hinnerup er større
end angivet i prognosen, hvilket skyldes, at der er sket et fald i antallet af
dagplejepladser i Hinnerup. Det er pt. ikke muligt at rekruttere dagplejere, og
der er derfor en akut mangel på 0-2-års pladser i Hinnerup. Børn og Skole
foreslår derfor, at der udover de beskrevne opnormeringer snarest muligt
oprettes 12 permanente vuggestuepladser (med mulighed for opnormering til 16) i
[adresse].

For at imødekomme behovet for 0-2-års pladser foreslår Børn
og Skole herudover, at der etableres 8 vuggestuepladser i [adresse]
i [adresse] samtidig med, at det nuværende antal dagplejepladser forsøges
opretholdt.  Lotte Laursen følges tæt i området. Foruden at bidrage til et øget
antal 0-2-års pladser vil en vuggestuegruppe i [adresse] bidrage
til en mere økonomisk bæredygtig drift, da der forventes et stigende antal
ubenyttede 3-6-års pladser i institutionen. For at imødekomme behovet for
0-2-års pladser i [adresse] foreslår Børn og Skole, at der her udvides med 12
vuggestuepladser.

Samlet set foreslår Børn og Skole, at der etableres 54
ekstra vuggestuepladser. Det vil betyde, at vuggestueandelen ud fra antal
vedtagne pladser, der er budgetteret med, vil stige fra 24 % til 29 %.

Vuggestuepladserne i [adresse] og i [adresse]
[adresse] foreslås etableret i eksisterende bygninger med eventuel tilbygning
af krybberum. Ved etablering af vuggestuepladser i [adresse] er der ikke
umiddelbart ledig kapacitet på 3-6-års området, der kan inddrages. Hvis Byrådet
godkender indstillingspunkt 4 og 5, vil Børn og Skole i forbindelse med Budget
2018-2021 udarbejde budgetforslag om etablering af vuggestuepladserne i
Børnehaven Lærkereden og i [adresse].

På 3-6-års området har der over flere år været et markant
antal overskydende pladser. Der er derfor i forbindelse med Budget 2015-2018 og
Budget 2016-2019 besluttet sammenlægninger i Hadsten, Hammel og Ulstrup.  Det
fortsatte antal overskydende pladser er nogenlunde jævnt fordelt over hele
kommunen, og der vurderes derfor ikke at være grundlag for at nedlægge
institutioner. Dog forventes der et markant antal overskydende pladser i Thorsø
(ca. 50 pladser). Håndteringen af dette overskydende antal pladser vil indgå i
det videre arbejde med arealoptimering af kommunale bygninger i [adresse].

**ØKONOMI**

I forhold til sidste års budgetforudsætninger forventes der
i 2017 passet 6 flere 0-2-årige og 10 flere 3-6-årige. De driftsmæssige
konsekvenser af denne ændring håndteres i forbindelse med 1. budgetopfølgning
2017.

Drift af en vuggestueplads i eksisterende bygninger koster
netto ca. 7.800 kr. mere pr. plads pr. år end en dagplejeplads. En permanent
opnormering af vuggestuegrupperne med samlet 22 pladser i Hinnerup, Hadsten og
[adresse] vil betyde en driftsmæssig merudgift på ca. 172.000 kr. pr. år.
Merudgiften vil blive vurderet i forbindelse med 2. budgetopfølgning.
Merudgiften for 2018 og frem vil blive indarbejdet i det tekniske budget for
2018-2021. De påkrævede fysiske tilpasninger er allerede finansieret inden for
”pulje til genopretning, ombygning og renovering inden for ejendomsområdet”, da
pladserne i dag fungerer som merindskrivningspladser.

Hvis Byrådet
godkender etableringen af 12 vuggestuepladser i [adresse] i 2017,
vil det betyde en samlet anlægsudgift på 700.000 kr. Anlægsudgiften dækker over
udgift til mindre bygningsmæssige tilpasninger, toiletter, krybberum samt
etablering af vuggestuelegeplads med nyt hegn. Herudover er der behov for nyanskaffelser
i form af pusleborde, borde og stole. Grundet den akutte pladsmangel i området
foreslås dette anlæg iværksat umiddelbart, og anlægsudgiften foreslås
finansieret af kassebeholdningen.

De driftsmæssige merudgifter ved etablering af 12 vuggestuepladser
i [adresse], 8 pladser i [adresse] samt 12
vuggestuepladser i [adresse] beløber sig til netto ca. 250.000 kr. pr. år.

**INDSTILLING**

Direktøren for Børn og Skole indstiller til Byrådet:

1. At pladsanalysen for 2017-2021 godkendes som grundlag for forslag til
optimering af kapacitetsudnyttelsen i forbindelse med Budget 2018–2021.

2. At der opnormeres permanent med vuggestuepladser i følgende
institutioner: 6 pladser i [adresse], 3 pladser i [adresse]
[adresse], 4 pladser i [adresse], 1 plads i [adresse], 4
pladser i [adresse] samt 4 pladser i [adresse].

3. At der gives en anlægsbevilling i 2017 med tilhørende rådighedsbeløb på
700.000 kr. til etablering af 12 vuggestuepladser i [adresse] i
Hinnerup. Rådighedsbeløbet finansieres af kassebeholdningen.

4. At der i forbindelse med Budget 2018-2021 udarbejdes budgetforslag på
oprettelse af 8 vuggestuepladser i [adresse] i [adresse].

5. At der i forbindelse med Budget 2018-2021 udarbejdes budgetforslag på
oprettelse af 12 vuggestuepladser i [adresse].

**BESLUTNING**

***Børne- og Skoleudvalget, 6. juni 2017:***

Fraværende:Ingen

Indstilles godkendt.

***Økonomiudvalget, 20. juni 2017:***

Fraværende:Anton Skov

Indstilles godkendt.

**Bilag**

|  |  |
| --- | --- |
| Pladsanalyse på dagtilbudsområdet 2017 - 2021 | 710-2017-145469 |